Aasiaat

Aasiaat (dansk: Egedesminde) er en by i Qeqertalik kommune, som ligger på vestkysten av Grønland. Byen hadde 3120 innbyggere i 2018.Befolkningen i lokaliteterne 1. Januar 1977-2018 , Statistikbanken, Grønlands Statistik.

 Navn 
Det grønlandske navnet Aasiaat betyr «edderkoppene».«Aasiaat (Egedesminde)» , Den grønlandske Havnelods, Geodatastyrelsen. Lest 25. juli 2018. Dette gjenspeiles i kommunevåpenet for tidligere Aasiaat kommune. Byens danske navn er Egedesminde.

 Geografi 
Aasiaat ligger på vestkysten av Grønland på øya med samme navn, ei av flere øyer som ligger på sørkysten av Diskobukta.

Aasiaat havn er fri for is fra mai til desember.

 Historie 
Kolonien Egedesminde ble første gang grunnlagt i 1759, ved Eqalussuit, men ble flyttet til sin nåværende plassering 125 km lenger nord i 1763. Byen ble grunnlagt av Niels Rasch Egede, som ga den navnet Egedesmind til minne om sin far Hans Egede. Flyttingen skyldtes at den nye plasseringen hadde gode fangst- og fiskemuligheter, samt gode havneforhold og tilgang til drikkevann. Hans Egede var Grønlands apostel, dvs den første kristne misjonæren her. 

På 1900-tallet begynte kolonien å få mer preg av å være en by. Sykehuset ble bygd i 1916 og efterskolen i 1928. Gjennom 1930-tallet utviklet torskeindustrien seg veldig her. Inntektene økte, og byggingen av trehus økte. Fram til dette bodde mange i torvhus.

Under andre verdenskrig etablerte USA værstasjonen Bluie West 5 på stedet. Stasjonen var bemannet med dansk eller grønlandsk personell.Jens Fog Jensen, Inge Bisgaard og Jens Heinrich: Anlæg fra Den Kolde Krig i Grønland, Feltrapport 36, Etnografisk Samling, Nationalmuseet/Grønlands Nationalmuseum og Arkiv, 2013, s. 2.

Omkring 1950 kom det mange serviceinstitusjoner, elverk og telestasjon, og de første industriene ble etablert: båtbyggeri og fryseri. Veiene i byen ble også bedre og mer tilpasset bilkjøring. I 1951 bodde det 1 016 innbyggere her. På 1960-tallet kom de første boligblokkene, samtidig som innbyggerne fikk telefon og heliport. 

 Samfunn 
Byen har aldershjem, barnehage, folkeskole (1.–11. klasse), gymnas, lokal yrkesskole, voksen- og barnebibliotek og idrettshall. Aasiaat museum ligger her i Aasiaat, dette er et lokalhistorisk museum med fokus på byens historie og da særlig inuittkulturen. 

Den største arbeidsplassen i byen er fiskefabrikken, hvor det produseres krabber og reker. Byen har også et skipsverft. Mange jobber også med fiske og fangst. 

 Referanser 

 Eksterne lenker 

 US installasjoner i Grønland under 2.verdenskrig.
 Aasiaat/Egedesminde
 Aasiaat Museum 

Kategori:Bosetninger på Grønland
Kategori:Bosetninger etablert i 1759
Kategori:1759 i Nord-Amerika
Kategori:1700-tallet på Grønland